Nüüd oli jäänud reflektsioon ja loteriivõidu lootus. Ja täht mis kostis Valgest Laevast mis enam kaugel ei tohtinud  olla. Ise ei osanud ta enam midagi teha ega proovida. Aga õnnetäht säras endiselt kirkalt õhtuti silmapiiri kohal ja erutas Elmo meeli. Mis täht see oli, seda polnud ta kunagi vaevunud välja uurima. See oli ere täht mis küütles erinevates värvides ja paistis suviti igal õhtul nii kirkalt et lausa sundis ennast vaatama. Siis kadus õnnetäht ajuti silmapiirilt ära aga ainult selleks et varsti uuesti välja ilmuda. Ta oli lausa kartnud selle tähe nime välja uurida. Ehk sõnub või rikub midagi ära. Keegi oli kunagi  talle midagi kuusulasest rääkinud aga Elmo ei olnud sedagi iialgi järele uurinud kas ta täht oli kuusulane või mitte.